Diari Oficial de la Generalitat Valenciana


Sumari del DOGV 9050, del 29-03-2021 (2021/3118)

RESOLUCIÓ de 23 de març de 2021, de la directora general de Personal Docent, per la qual es nomenen els òrgans de selecció que han de jutjar els procediments selectius d'ingrés i el procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per l'Ordre 22/2020, de 23 de novembre, de la Conselleria d'Educació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9050

Data del DOGV
:   29-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/3118


Data del document
:   23-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 23 de març de 2021, de la directora general de Personal Docent, per la qual es nomenen els òrgans de selecció que han de jutjar els procediments selectius d'ingrés i el procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per l'Ordre 22/2020, de 23 de novembre, de la Conselleria d'Educació, Cultura i Esport. [2021/3118]  
  
De conformitat amb el que s'estableix en l'Ordre 22/2020, de 23 de novembre, de la Conselleria d'Educació, Cultura i Esport (DOGV 26 de novembre), i una vegada realitzat el sorteig previst en l'apartat 2 de la base 5 de la convocatòria dels procediments selectius d'ingrés i del procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per la citada Ordre 22/2020, aquesta Direcció General de Personal Docent ha resolt:  
  
Primer  
Nomenar els tribunals que figuren en la relació que s'adjunta com a annex I d'aquesta resolució, davant els quals han d'actuar les persones aspirants admeses per a participar en aquests procediments selectius.  
  
Segon  
Nomenar les comissions de selecció que figuren en la relació que s'adjunta com a annex II d'aquesta resolució, que tindran les funcions que s'especifiquen en l'apartat 3 de la base 5 de l'ordre de convocatòria citada.  
  
Tercer  
Nomenar la comissió de coordinació tècnica de les comissions de selecció, que figura en la relació que s'adjunta com a annex III d'aquesta resolució, les funcions de la qual són les de coordinar i assessorar l'actuació de les comissions de selecció, i la de cooperar amb la Direcció General de Personal Docent pel que fa al desenvolupament del procediment selectiu, així com vetlar pel bon funcionament d'aquest.  
  
Quart  
Els membres dels òrgans de selecció hauran d'abstindre's d'intervindre quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si hagueren realitzat tasques de preparació d'aspirants a proves selectives per als mateixos cossos docents i la mateixa especialitat en els cinc anys anteriors a la publicació d'aquesta convocatòria. El president o presidenta de l'òrgan de selecció sol·licitarà d'aquells que l'integren declaració expressa de no estar en les circumstàncies esmentades, notificant a la Direcció General de Personal Docent les abstencions que siguen procedents entre els seus membres.  
El termini per a manifestar l'abstenció serà de 5 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana. Així mateix, aquells que participen en el procés podran recusar les persones que integren els òrgans de selecció quan hi concórrega alguna de les circumstàncies previstes en el paràgraf anterior.  
  
Cinqué  
Els òrgans de selecció que actuen en aquest procediment selectiu tindran dret a la indemnització per raó del servei prestat prevista en el Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig.  
Aquells docents el lloc de treball dels quals estiga situat fora del terme municipal del lloc o seu d'actuació del tribunal estaran acollits a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
  
Contra aquesta resolució, que posa fi a la via administrativa, d'acord amb el que preceptua l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar, potestativament, recurs de reposició davant de la Direcció General de Personal Docent, en el termini d'un mes comptador des de l'endemà de la publicació, o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació.  
  
València, 23 de març de 2021.- La directora general de Personal Docent: M. Ángeles Herranz Ábalos.